บาทเปิด 34.83/85 แกว่งแคบ
เงินบาทเปิด 34.83/85 แกว่งแคบ รอปัจจัยชัดเจนจากเฟดที่เริ่มประชุมวันนี้
28 ก.ค. 2558

เงินบาทเปิด 34.83/85 แกว่งแคบ รอปัจจัยชัดเจนจากเฟดที่เริ่มประชุมวันนี้
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 34.83/85 บาท/ดอลลาร์ จากช่วงเย็นวานนี้ที่ปิดตลาดที่ระดับ 34.85/87 บาท/ดอลลาร์
เงินบาทวันนี้ยังมีโอกาสเคลื่อนไหวในทิศทางที่อ่อนค่า เนื่องจากยังมีภาพที่ค่อยไม่ดีจากการส่งออกของไทย ซึ่งล่าสุดกระทรวงพาณิชย์ประกาศว่าการส่งออกในเดือนมิ.ย.58 ยังติดลบ 7.87% ส่วนปัจจัยต่างประเทศนั้นตลาดหุ้นจีนร่วงหนักสุด และมีผลกระทบต่อตลาดหุ้นอื่นๆ ในเอเชีย 
นอกจากนี้ นักลงทุนยังติดตามการประชุมของคณะกรรมการกำหนดนโยบายการเงินของธนาคารกลางสหรัฐ(FOMC) ซึ่งมีขึ้นระหว่างวันที่ 28-29 ก.ค.นี้ โดยเฉพาะความชัดเจนเรื่องการปรับขึ้นอัตราดอกเบี้ยนโยบาย 
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 34.80-34.90 บาท/ดอลลาร์